CELEX: C2006/022/08
Language: da
Date: 2006-01-28 00:00:00
Title: Sag C-387/05: Sag anlagt den  24. oktober 2005  af Kommissionen for De Europæiske Fællesskaber mod Den Italienske Republik

28.1.2006   
            
            
               DA
            
            
               Den Europæiske Unions Tidende
            
            
               C 22/4
            
         Sag anlagt den 24. oktober 2005 af Kommissionen for De Europæiske Fællesskaber mod Den Italienske Republik
   (Sag C-387/05)
   (2006/C 22/08)
   Processprog: italiensk
   Ved De Europæiske Fællesskabers Domstol er der den 24. oktober 2005 anlagt sag mod Den Italienske Republik af Kommissionen for De Europæiske Fællesskaber ved G. Wilms og L. Visaggio, som befuldmægtigede.
   Kommissionen har nedlagt følgende påstande:
   
               —
            
            
               Det fastslås, at Den Italienske Republik har tilsidesat sine forpligtelser i henhold til artikel 26 EF, artikel 20 i forordning (EF) nr. 2913/92 (1) og følgelig den fælles toldtarif, artikel 2, 9, 10 og 17, stk. 1, i forordning (EØF, Euratom) nr. 1552/89 (2) og de tilsvarende bestemmelser i forordning (EF, Euratom) nr. 1150/2000 (3); idet den ensidigt har fritaget materiel, der både kan anvendes til civile og militære formål, for importtold, og idet den har afvist at beregne og indbetale egne indtægter, som den uretmæssigt har undladt at opkræve som følge af denne fritagelse, samt de skyldige morarenter, da den ikke rettidigt har stillet de egne indtægter til rådighed for Kommissionen.
            
         
               —
            
            
               Den Italienske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Ved Rådets forordning (EF) nr. 150/2003 (4) blev det på fællesskabsplan besluttet at suspendere importtold (eller, i visse tilfælde, at anvende en nulsats) på visse våben og former for forsvarsmateriel med virkning fra den 1. januar 2003.
   Efter Kommissionens opfattelse udgjorde den ensidige undtagelse, som Italien indrømmede for perioden, før forordningen fandt anvendelse, en ulovlig undtagelse fra artikel 26 EF og de fællesskabsretlige toldbestemmelser, hvilket medførte en uretmæssig nedgang af toldindtægterne, der er Fællesskabets egne indtægter.
   
      (1)  EFT L 302 af 19.10.1992, s. 1.
   
      (2)  EFT L 155 af 7.6.1989, s. 1.
   
      (3)  EFT L 130 af 31.5.2000, s. 1.
   
      (4)  EFT L 25 af 30.1.2003, s. 1.